طيب عشان نفهم اكثر لازم نفهم الفرق ما بين العرض والمرض… العرض زي السخونية مثلا بيتكرر في امراض كثير زي ادوار البرد والنزلات المعوية والالتهاب الرئوي وامراض تانية كثير… هل ينفع نعالج اي طفل عنده سخونة بنفس العلاج؟؟ اكيد الاجابة لا.. لان العلاج بيكون علاج المرض مش علاج العرض.. فرط الحركة ده عرض بيحصل في امراض كثير منهم فرط الحركة وتشتت الانتباه (ADHD) مع العلم ان الADHD نسبته في مصر قليلة جدا جدا ولكن احنا للاسف بنشوف حالات كثيرة متشخصة كدا غلط..